یہ خبر جو تفریح سے تعلق رکھتی ہے، اس پر ایک مضمون لکھیں۔
خبر: فحش کون منٹو یا معاشرہ
جی ضرور، یہ رہا آپ کی خبر سے متعلق ایک مضمون:
امریکی شاعرہ مرئیل رکائسر نے کہا ہے کہ یہ کائنات ایٹم سے نہیں بلکہ کہانیوں سے بنی ہوئی ہے کہانیاں یا افسانے ہمیں نہ صرف معاشرے میں رائج رجحانات کے بارے میں بتاتے ہیں بلکہ یہ تاریخی واقعات اور حالات کو بیان کرنے کے لیے ایک ایسی بہترین صنف ہے جس کے ذریعے ایک افسانہ نگار اپنی تخلیقی صلاحیتوں کو بروئے کار لا کر ایسی ایسی شاہکار تحریروں کو جنم دیتا ہے جن کا اثر صدیوں تک جاری رہتا ہے کبھی یہی افسانے تمثیل میں لکھے جاتے ہیں تو کبھی تلخ حقائق کو نرم الفاظ کا لبادہ پہنا کر بیان کیا جاتا ہے اور ایک شاہکار افسانہ قاری پر سحر طاری کر دیتا ہےج کم بیش دنیا کی ہر زبان کے ادب میں ہمیں شاہکار کہانیاں ملتی ہیں اردو ادب کی خوش قسمتی رہی ہے کہ اسے اپنی کہانیوں کے ذریعے ایک طلسم کدہ تعمیر کرنے والا کرشن چندر امرتا پریتم جیسی حقیقت نگار اور راجندر سنگھ بیدی جیسے بہترین افسانہ نگار بھی ملے اسی ادب نے عصمت چغتائی کے دیوانے پیدا کیے اور احمد ندیم قاسمی سے لے کر ابدال بیلا تک ایسے معتبر افسانہ نگار دیے جنہیں بھی بڑے احترام کے ساتھ یاد کیا جاتا ہےمگر اردو افسانے کا ذکر تب تک مکمل نہیں ہوتا جب تک اس میں سعادت حسن منٹو کو شامل نہ کیا جائے جن کی زندگی تو تمام ہوگئی مگر ان کے قلم کی سیاہی کبھی ختم نہ ہوئی اور وہ تک تب افسانے لکھتے رہے جب تک انہوں نے اپنے بستر پر ہی ہمشہ کے لیے نکھیں بند نہ کیں سعادت حسن منٹو کا مختصر تعارف تاریخ پیدائش 11 مئی 1912تاریخ وفات 18 جنوری 1955 عمر 42 سالمشہور افسانے ٹھنڈا گوشت ٹوبہ ٹیک سنگھ کالی شلوار بو دھواں14 اگست 2012 کو بعد از مرگ نشان امتیاز سے نوازا گیامنٹو اج بھی بہت سے لوگوں کے ناپسندیدہ افسانہ نگار ہونے کے باوجود وہ بہت سوں کے پسندیدہ افسانہ نگار بھی ہیں لیکن ان حضرات کے بارے میں کیا کہا جائے جو ہمیشہ منٹو کے پڑھنے والوں کو یہی تاکید کرتے رہتے ہیں کہ بچوں کو منٹو کی کہانیوں سے دور رکھیں مگر وہ خود ان کے افسانے چھپ چھپ کر پڑھتے رہتے ہیں اور ان کے افسانوں میں جنسی لذت کا پہلو تلاش کرتے ہوئے بھرپور لطف اٹھاتے ہیں شاید ایسے ہی لوگوں کے بارے میں منٹو نے کہا تھا کہ معاشرے کے تاریک پہلوں سے پردہ اٹھاتی میری تلخ کہانیوں میں اگر اپ کو جنسی لذت نظر اتی ہے تو یقینا اپ ذہنی طور پر بیمار ہیںوہ شراب پیتے پان چباتے اور سگریٹ سلگاتے تھے مگر ان کے افسانے نہ تو پان چباتے ہیں اور نہ ہی شراب پیتے ہیں بلکہ وہ ایسا سچ بیان کرتے ہیں جو ہم سے ہضم نہیں ہوتا مگر انہیں کیا پڑی تھی ایسے ایسے کڑوے سچ لکھنے کی کہ جسے پڑھنے کے بعد لوگ اپنے دانت پیسنے لگیں اور منہ بسور کر منٹو پر گالیوں کی بوچھاڑ کردیں اس کی وجہ یہ ہے کہ اگر کسی لکھاری یا ادیب کا دل اس کے معاشرے میں ہونے والے ظلم ستم ناانصافی اور دوغلے رویوں پر بھی حرکت میں نہیں تا تو اس سے بہتر ہے کہ وہ کوئی کاروبار کر لے جو ادب لوگوں کو خوش کرنے کے لیے لکھا جائے وہ ادب ادب نہیں بلکہ صرف لفاظی ہوتی ہے جو کہ کوئی بھی الفاظ کا جادوگر اسانی سے کر سکتا ہے لیکن معاشرے کو ناراض کر کے حقائق لکھنا ہی ایک حقیقی ادیب کا کام ہے انہوں نے اپنے ایک مضمون میں لکھا تھا کہ مجھے افسانہ نگار کی حیثیت سے جانتے ہیں اور عدالتیں ایک فحش نگار کی حیثیت سے حکومت مجھے کمیونسٹ کہتی ہے اور کبھی ملک کا بہت بڑا ادیب کبھی میرے لیے روزی کے دروازے بند کیے جاتے ہیں اور کبھی کھولے جاتے ہیں میں پہلے بھی سوچتا تھا اور اب بھی سوچتا ہوں کہ میں کیا ہوں اس ملک میں جسے دنیا کی سب سے بڑی اسلامی سلطنت کہا جاتا ہے میرا مقام کیا ہے میرا اپنا مصرف کیا ہےمنٹو کا اپنی قبر کے لیے تحریر کردہ کتبہہم یہ سمجھتے ہیں کہ سعادت حسن منٹو اپنے افسانوں میں عورتوں کے کپڑے اتارتا ہے مگر سچ تو یہ ہے کہ انہوں نے ان ہی عورتوں کے بارے میں لکھا ہے جن کے کپڑے حالات اور ہمارے معاشرے نے اتارے ہیں ہتک کی سوگندھی ہو کھول دو کی سکینہ کالی شلوار کی سلطانہ یا پھر ٹھنڈا گوشت افسانے کی کلونت کور ہو یہ منٹو کے وہ کردار ہیں جو حالات کے مارے ہوئے ہیں اگر انہوں نے ان تمام لوگوں کو اپنا کردار بنایا ہے تو کیا انہوں نے کوئی گناہ کیا ہے انہوں نے وہ لکھا ہے جو معاشرے نے انہیں دکھایا ہے ان کے پاس خوبصورت الفاظ نہیں ہیں نہ ہی ایسی تشبیہات اور استعارے جنہیں پڑھ کر ہم کھو سے جائیں وہ ایسے افسانوں میں خوبصورت الفاظ کہاں سے لاتے جب ان کے کرداروں کی زندگی ہی زہر بھری تھیاپنے ایک مضمون بقلم خود میں انہوں نے اسی بات کا اعتراف کیا ہے کہ اب لوگ کہتے ہیں کہ سعادت حسن منٹو اردو کا بڑا ادیب ہے اور میں یہ سن کر ہنستا ہوں اس لیے کہ اردو اب بھی اسے نہیں تی وہ لفظوں کے پیچھے یوں بھاگتا ہے جیسے کوئی جال والا شکاری تتلیوں کے پیچھے وہ اس کے ہاتھ نہ ئیں یہی وجہ ہے کہ اس کی تحریروں میں خوبصورت الفاظ کی کمی ہے وہ لٹھ مار ہے لیکن جتنے لٹھ اس کی گردن پر پڑے ہیں اس نے بڑی خوشی سے برداشت کیے ہیںان کے افسانوں کو صرف فحاشی کی نظر سے دیکھا جاتا ہے مگر وہ درحقیقت انسان کے سماجی نفسیاتی اور جنسیاتی مسائل کے بارے میں ہمیں بتانا چاہتے ہیں جو انسان کی پیدائش سے لے کر مرنے تک اس کے ساتھ لپٹے رہتے ہیں یہ سب مسائل توجہ طلب ہونے کے ساتھ ساتھ حل طلب بھی ہیں مگر ہمارا رویہ ان تمام مسائل کے حوالے سے منفی رہا ہے ہمیں اس سماج میں عورت بحیثیت ایک طوائف تو قبول ہے مگر اگر وہ کوئی ایماندارانہ پیشہ اپنا کر اپنے بچوں کا پیٹ پالنا چاہتی ہے تو کتنے ہی لوگوں کے دلوں میں برسوں سے سوئی ہوئی غیرت جاگ جاتی ہے اگر منٹو ایسے کرداروں پر افسانے لکھتے ہیں تو ہمارا معاشرہ اسے سازشی قرار دیتا ہے مگر کیا ادب زندگی کی کوکھ سے جنم نہیں لیتا کیا انسانی زندگی ان تمام مسائل میں گھری ہوئی نہیں جن کا سامنا کرتے کرتے عمر بیت جاتی ہےسعادت حسن منٹو پر دیگر دلچسپ مضامین منٹو کے گھر لکشمی مینشن کی تصاویر افسانہ نیا قانون اور تحفظ پاکستان ارڈیننس فلم منٹو پر تنقیدی تبصرہمنٹو کی تحریروں میں بھی وہی گرمی محسوس کی جاسکتی ہے جو فرانسیسی ادیب موپاساں کی تحریروں میں تھی منٹو وہ بے رحم افسانہ نگار تھے جنہیں لوگوں کے دکھوں اور تکالیف کو حسین کر کے پیش کرنے کا فن نہیں تا تھا بلکہ وہ اس کرب کو محسوس کرتے تھے اور چاہتے تھے کہ اس ملک کی اشرافیہ بھی ان کے دکھوں کو محسوس کرے مگر انہیں نفرت کے سوا کچھ نہیں ملاکسی بھی فنکار کے فن پر تنقید کرنا اس پر تبصرے کرنا اس حد تک تو جائز جب تک اس کا دائرہ کار صرف اس کی تحریروں تک محدود رہے مگر جب اس کا دائرہ اس کی ذاتی زندگی تک پھیل جائے تو یہ کردار کشی بن جاتی ہے منٹو کے ساتھ بھی کچھ ایسا ہی رویہ اختیار کیا گیا ہےان کی کہانیوں میں بظاہر فحش الفاظ کے پیچھے موجود دل سوز پیغام کو سمجھے بغیر ہم نے ان پر بے ہودہ فحش نگار اور سنکی ہونے کا الزام اس قدر شدت سے لگایا ہے کہ ان کی وفات کی دہائیوں بعد بھی منٹو کی کتاب ہاتھ میں دیکھنے پر لوگ ٹیڑھی اور مشکوک نظروں سے ایسے دیکھتے ہیں جیسے کہ ہاتھ میں اردو ادب کے مایہ ناز افسانوں مضامین کے بجائے پلے بوائے میگزین اٹھایا ہوا ہو اگر منٹو زندہ ہوتے تب بھی وہ اسی سچ کو لکھنے کے لیے اپنے قلم کی سیاہی خرچ کرتے جسے ہمارے معاشرے کے نام نہاد پارسا برداشت کرنے کو تیار نہیں ہیں ادب کی دنیا میں صرف خوبصورت الفاظ لکھ کر بھی ایک بہتر زندگی گزاری جاسکتی ہے پر اگر کسی افسانہ نگار کو اس بات کا اندازہ ہو کہ اس کی لکھی ہوئی تحریر انہیں جیل کی ہوا کھلا سکتی ہے عدالت کے کٹہرے میں بنا وکیل کے مقدمہ لڑنے پر مجبور کرسکتی ہے اور پھر بھی وہ لکھتا جائے لکھتا جائے تو کیا یہ بہادری نہیں ہے یہی سب کچھ سعادت حسن منٹو نے کیا ہے وہ سنگ دشنام برداشت کرنے کے لیے تیار تھے مگر انہوں نے معاشرے کی غلاظت کو دیکھ کر ناک پر رومال رکھنا اور منہ موڑ لینا گوارا نہیں کیا یورپ اردو کے کسی حقیقت نگار کو جانتا ہے اور پڑھتا ہے تو وہ منٹو ہے ان کے افسانے بھی اس سماج کی عکاسی کرتے ہیں جس میں ہم سانس لے رہے ہیں وہی سسکتی اور بلکتی صورتیں ہمارے ارد گرد گھومتی نظر تیں ہیں مگر پھر بھی ہم منٹو کو برا کہتے ہیں کیوں کیونکہ ہمیں ایک نشہ لگ چکا ہے ہر چیز میں صرف حسین پہلو تلاش کرنے کا نشہ